BBIK ดีด 6% เก็งกำไร Q2 นิวไฮ โต 64% โบรกเคาะเป้า 94 บ. อัพไซด์ 31%
BBIK เด้ง 6% เก็งกำไร Q2 นิวไฮ โต 64% แตะ 29 ลบ. จากรายได้ที่เติบโตสูง ตามแบ็คล็อกที่เพิ่มขึ้นอย่างต่อเนื่อง โบรกเคาะเป้า 94 บ. อัพไซด์ 31%
BBIK เด้ง 6% เก็งกำไร Q2 นิวไฮ โต 64% แตะ 29 ลบ. จากรายได้ที่เติบโตสูง ตามแบ็คล็อกที่เพิ่มขึ้นอย่างต่อเนื่อง โบรกเคาะเป้า 94 บ. อัพไซด์ 31%
8 มิ.ย. 2565

ผู้สื่อข่าวรายงานว่าวันนี้ (8 มิ.ย.2565) ราคาหุ้นบริษัท บลูบิค กรุ๊ป จำกัด (มหาชน) หรือ BBIK ณ เวลา 10:53 น. อยู่ที่ระดับ 71.75 บาท เพิ่มขึ้น 4.25 บาท หรือ 6.30% โดยทำจุดสูงสุดที่ 72.25 บาท และทำจุดต่ำสุดที่ 68.75 บาท ด้วยมูลค่าการซื้อขาย 61.31 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 31%

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (1 มิ.ย.2565) ว่า ทางฝ่ายวิจัยได้ประเมินกำไรไตรมาส 2/2565 ทำ new high ต่อเนื่องที่ 29 ล้านบาท เพิ่มขึ้น 64% จากงวดเดียวกันของปีก่อน และเพิ่มขึ้น 3% จากไตรมาสก่อน และคาดกำไรปี 2565 อยู่ที่ 110 ล้านบาท เพิ่มขึ้น 65% จากงวดเดียวกันของปีก่อน จากรายได้ที่เติบโตสูง ตาม Backlog ที่เพิ่มขึ้นอย่างต่อเนื่อง (ล่าสุด Backlog สูงถึง 459 ล้านบาท ซึ่งคาดจะรับรู้ช่วงที่เหลือของปีกว่า 247 ล้านบาท จะ Secure รายได้ 80-90% ของประมาณการปี 2565 ของทางฝ่ายวิจัย)
โดยประเมินกำไรปี 2565-2567 โตสูงต่อเนื่องเฉลี่ย 49% CAGR ต่อปี ตามการทำ Digital transformation ที่เพิ่มสูงขึ้นของบริษัทต่างๆ และการขยายธุรกิจในตลาดต่างประเทศ รวมถึงการเติบโตเพิ่มเติมจากบริษัทออร์บิท ดิจิทัล ที่คาดจะเติบแบบก้าวกระโดด แนะนำราคาเป้าหมาย 94 บาท